12. ฐานะการเงินและผลการดำเนินงาน

1.  งบการเงิน

(ก) สรุปรายงานการสอบบัญชี

ผู้สอบบัญชีประจำปี 2550 ของบริษัท คือ นางสุวรรณี ภูริปัญโญผู้สอบบัญชีรับอนุญาตเลขที่ 3371
บริษัท ไพร์ซวอเตอร์เฮ้าส์คูเปอร์ส เอบีเอเอส จำกัด รายงานการตรวจสอบของผู้สอบบัญชีในระยะ
5 ปีที่ผ่านมา ผู้สอบบัญชีให้ความเห็นในรายงานการตรวจสอบแบบไม่มีเงื่อนไขและไม่มีข้อสังเกต

  นโยบายการบัญชีที่สำคัญที่ใช้ในการจัดทำงบการเงินมีดังต่อไปนี้

1)  เกณฑ์การจัดทำงบการเงิน

งบการเงินได้จัดทำขึ้นตามหลักการบัญชีที่รับรองทั่วไปภายใต้พระราชบัญญัติการบัญชี พ.ศ. 2543
ซึ่งหมายความถึงมาตรฐานการบัญชีที่ออกภายใต้พระราชบัญญัติวิชาชีพบัญชี พ.ศ. 2547 และตาม
ข้อกำหนดของคณะกรรมการกำกับหลักทรัพย์และตลาดหลักทรัพย์ว่าด้วยการจัดทำและนำเสนอรายงานทางการเงินภายใต้พระราชบัญญัติหลักทรัพย์และตลาดหลักทรัพย์
พ.ศ. 2535

  งบการเงินได้จัดทำขึ้นโดยใช้เกณฑ์ราคาทุนเดิมในการวัดมูลค่าขององค์ประกอบของงบการเงิน

การจัดทำงบการเงินให้สอดคล้องกับหลักการบัญชีที่รับรองทั่วไปในประเทศไทยกำหนดให้ฝ่ายบริหารประมาณการและกำหนดสมมติฐานที่เกี่ยวข้องอันจะมีผลต่อตัวเลขของสินทรัพย์และหนี้สิน
รวมทั้ง เปิดเผยข้อมูลเกี่ยวกับสินทรัพย์และหนี้สินที่อาจเกิดขึ้น ณ วันที่ในงบการเงิน
และข้อมูลรายได้และ ค่าใช้จ่ายในรอบระยะเวลาที่เสนองบการเงินดังกล่าว
ตัวเลขที่เกิดขึ้นจริงอาจแตกต่างจากตัวเลขประมาณการ
ถึงแม้ว่าตัวเลขประมาณการได้จัดทำขึ้นด้วยความเข้าใจที่ดีที่สุดในเหตุการณ์และสิ่งที่ได้กระทำไปในปัจจุบัน

งบการเงินฉบับภาษาอังกฤษจัดทำขึ้นจากงบการเงินตามกฎหมายที่เป็นภาษาไทย
ในกรณีที่มีความหมายขัดแย้งกัน
หรือมีความแตกต่างในการตีความระหว่างสองภาษาให้ใช้งบการเงินตามกฎหมายฉบับภาษาไทยเป็นหลัก

ข) มาตรฐานการบัญชีและการปรับปรุงมาตรฐานการบัญชีซึ่งมีผลบังคับใช้สำหรับปี พ.ศ. 2550 และ

พ.ศ. 2551

  เมื่อวันที่ 2 พฤษภาคม พ.ศ. 2550 วันที่ 21 กันยายน พ.ศ. 2550 และวันที่ 7 ธันวาคม
  พ.ศ. 2550 สภา

วิชาชีพบัญชีได้ประกาศ

  : ให้ใช้มาตรฐานการบัญชีซึ่งได้มีการปรับปรุง ซึ่งมีผลบังคับใช้ตั้งแต่รอบระยะเวลาบัญชีเริ่มต้น

ในหรือหลังวันที่ 1 มกราคม พ.ศ. 2550 ดังต่อไปนี้

  มาตรฐานการบัญชีฉบับที่ 44 (ปรับปรุง 2550)
  เรื่องงบการเงินรวมและงบการเงินเฉพาะกิจการ

  มาตรฐานการบัญชีฉบับที่ 45 (ปรับปรุง 2550) เรื่องเงินลงทุนในบริษัทร่วม

  มาตรฐานการบัญชีฉบับที่ 46 (ปรับปรุง 2550) เรื่องส่วนได้เสียในการร่วมค้า

  : ให้ใช้มาตรฐานการบัญชีฉบับใหม่และมาตรฐานการบัญชีซึ่งได้มีการปรับปรุง ซึ่งมีผลบังคับใช้

ตั้งแต่รอบระยะเวลาบัญชีเริ่มต้นในหรือหลังวันที่ 1 มกราคม พ.ศ. 2551 ดังต่อไปนี้

  มาตรฐานการบัญชีฉบับที่ 25 (ปรับปรุง 2550) เรื่องงบกระแสเงินสด

  มาตรฐานการบัญชีฉบับที่ 29 (ปรับปรุง 2550) เรื่องสัญญาเช่า

  มาตรฐานการบัญชีฉบับที่ 31 (ปรับปรุง 2550) เรื่องสินค้าคงเหลือ

  มาตรฐานการบัญชีฉบับที่ 33 (ปรับปรุง 2550) เรื่องต้นทุนการกู้ยืม

  มาตรฐานการบัญชีฉบับที่ 35 (ปรับปรุง 2550) เรื่องการนำเสนองบการเงิน

  มาตรฐานการบัญชีฉบับที่ 39 (ปรับปรุง 2550) เรื่องนโยบายการบัญชี การเปลี่ยนแปลง

  ประมาณการทางบัญชีและข้อผิดพลาด

  มาตรฐานการบัญชีฉบับที่ 41 (ปรับปรุง 2550) เรื่องงบการเงินระหว่างกาล

  มาตรฐานการบัญชีฉบับที่ 43 (ปรับปรุง 2550) เรื่องการรวมธุรกิจ

  มาตรฐานการบัญชีฉบับที่ 49 (ปรับปรุง 2550) เรื่องสัญญาก่อสร้าง

  มาตรฐานการบัญชีฉบับที่ 51 เรื่องสินทรัพย์ไม่มีตัวตน

  อย่างไรก็ตาม ผู้บริหารของบริษัทได้ประเมินและเห็นว่าการปฏิบัติตามมาตรฐานการบัญชีใหม่ และ

การปรับปรุงมาตรฐานการบัญชีฉบับดังกล่าวข้างต้นจะไม่มีผลกระทบอย่างเป็นสาระสำคัญต่อ
งบการเงินที่นำเสนอ

  ค) การรับรู้รายได้

รายได้ประกอบด้วยมูลค่าตามใบส่งสินค้าที่ขายโดยเป็นจำนวนเงินสุทธิจากส่วนลด
รายได้จากการขาย
สินค้ารับรู้เมื่อความเสี่ยงและผลตอบแทนที่เป็นสาระสำคัญของความเป็นเจ้าของสินค้าได้โอนไปยังผู้ซื้อแล้ว

  บริษัทรับรู้รายได้อื่นตามเกณฑ์คงค้าง

4)  ลูกหนี้การค้า

ลูกหนี้การค้ารับรู้เริ่มแรกด้วยมูลค่าตามใบแจ้งหนี้
และจะวัดมูลค่าต่อมาด้วยจำนวนเงินที่เหลืออยู่หักด้วยค่าเผื่อหนี้สงสัยจะสูญ
ซึ่งประมาณจากการสอบทานยอดคงเหลือ ณ วันสิ้นงวด
ค่าเผื่อหนี้สงสัยจะสูญหมายถึงผลต่างระหว่างราคาตามบัญชีของลูกหนี้การค้าเปรียบเทียบกับมูลค่าที่คาดว่าจะได้รับจากลูกหนี้การค้า
หนี้สูญที่เกิดขึ้นจะรับรู้ไว้ในงบกำไรขาดทุนโดยถือเป็นส่วนหนึ่งของค่าใช้จ่ายในการขายและบริหาร

  จ) สินค้าคงเหลือ

สินค้าคงเหลือแสดงตามราคาทุนหรือมูลค่าสุทธิที่จะได้รับ
แล้วแต่ราคาใดต่ำกว่าราคาทุนของสินค้าคำนวณตามเกณฑ์ถัวเฉลี่ยถ่วงน้ำหนัก
ต้นทุนในการซื้อประกอบด้วยราคาซื้อและค่าใช้จ่ายทางตรงที่เกี่ยวข้องกับการซื้อสินค้านั้น เช่น
ค่าขนส่ง ต้นทุนของสินค้าสำเร็จรูปประกอบด้วยค่าวัตถุดิบค่าแรงทางตรง ค่าใช้จ่ายทางตรงอื่น
และค่าโสหุ้ยในการผลิตซึ่งปันส่วนตามเกณฑ์การดำเนินงานตามปกติ
มูลค่าสุทธิที่จะได้รับประมาณจากราคาที่คาดว่าจะขายได้ตามปกติของธุรกิจหักด้วยค่าใช้จ่ายที่จำเป็นเพื่อให้สินค้านั้นสำเร็จรูปและค่าใช้จ่ายในการขาย
บริษัทจะตั้งค่าเผื่อการลดมูลค่าสินค้าคงเหลือเมื่อมีสินค้าที่ล้าสมัย เคลื่อนไหวช้า หรือเสื่อมคุณภาพ

6)  สวนปาล์ม

สวนปาล์มแสดงตามราคาทุน ต้นทุนส่วนใหญ่ประกอบด้วย การล้มต้นปาล์มและการปรับสภาพพื้นที่
การปรับหน้าดินและทำร่องน้ำ การปลูกปาล์ม การปราบวัชพืชและการใส่ปุ๋ย
ซึ่งเป็นต้นทุนที่เกี่ยวข้องกับการปลูกปาล์มตั้งแต่ยังไม่ให้ผลผลิตจนกระทั่งต้นปาล์มให้ผลผลิต
(ซึ่งใช้ระยะเวลาโดยประมาณ 2 - 3 ปี) ถือเป็นต้นทุนสวนปาล์ม
บริษัทตัดต้นทุนสวนปาล์มเป็นต้นทุนการผลิตผลปาล์มหลังจากที่ต้นปาล์มให้ ผลผลิต
โดยใช้วิธีเส้นตรงภายในระยะเวลา 20 ปี
หรือตัดจำหน่ายตามระยะเวลาที่เหลือของสัมปทานที่เกี่ยวข้อง แล้วแต่จำนวนปีใดต่ำกว่า

7)  ที่ดิน อาคารและอุปกรณ์และค่าเสื่อมราคา

  ที่ดิน อาคารและอุปกรณ์แสดงตามราคาทุนหักค่าเสื่อมราคาสะสม ค่าเสื่อมราคาคำนวณโดยใช้วิธี

เส้นตรง
เพื่อลดราคาตามบัญชีของสินทรัพย์แต่ละชนิดตลอดอายุการให้ประโยชน์ที่ประมาณการไว้ของสินทรัพย์ดังต่อไปนี้
ยกเว้นที่ดินซึ่งถือว่าประมาณการอายุการให้ประโยชน์มีไม่จำกัด

+-------------------------------------------------------+--------------+
|   ส่วนปรับปรุงที่ดิน                                        |   20 ปี       |
+-------------------------------------------------------+--------------+
|   อาคารและโรงงาน                                      |   20 ปี       |
+-------------------------------------------------------+--------------+
|   เครื่องจักรและอุปกรณ์                                    |   5 - 10 ปี   |
+-------------------------------------------------------+--------------+
|   ยานพาหนะ                                            |   5 - 10 ปี   |
+-------------------------------------------------------+--------------+
|   เครื่องตกแต่ง ติดตั้งและเครื่องใช้สำนักงาน                    |   5 - 10 ปี   |
+-------------------------------------------------------+--------------+

  ในกรณีที่ราคาตามบัญชีสูงกว่ามูลค่าที่คาดว่าจะได้รับคืนราคาตามบัญชีจะถูกปรับลดให้เท่ากับ

มูลค่าที่คาดว่าจะได้รับคืนทันที

  การซ่อมแซมและบำรุงรักษาจะรับรู้ในงบกำไรขาดทุนระหว่างงวดบัญชีที่เกิดรายการนั้น ต้นทุน

ของการปรับปรุงให้ดีขึ้นที่สำคัญจะบันทึกรวมไว้ในราคาตามบัญชีของสินทรัพย์
หากมีความเป็นไปได้ค่อนข้างแน่ว่าการปรับปรุงนั้นจะทำให้บริษัทได้ประโยชน์กลับคืนมามากกว่าการใช้ประโยชน์โดยไม่มีการปรับปรุงสินทรัพย์ที่ได้มา
การปรับปรุงหลักจะตัดค่าเสื่อมราคาตลอดอายุการให้ประโยชน์ที่เหลืออยู่ของสินทรัพย์ที่เกี่ยวข้อง
ค่าซ่อมแซมและค่าบำรุงรักษารับรู้เป็นค่าใช้จ่ายในรอบระยะเวลาบัญชีที่เกิดขึ้น

  รายการกำไรและขาดทุนจากการจำหน่ายคำนวณโดยเปรียบเทียบจากสิ่งตอบแทนที่ได้รับกับราคา

ตามบัญชี และจะรวมไว้ในงบกำไรขาดทุน

8)  สำรองผลประโยชน์พนักงาน

บริษัทมีระเบียบให้ผลประโยชน์ตอบแทนแก่พนักงานสำหรับพนักงานที่ลาออกจากงานหรือเกษียณอายุ
หลังจากที่ได้ทำงานกับบริษัทครบกำหนดระยะเวลาที่บริษัทกำหนดในนโยบายของบริษัท
บริษัทได้ตั้งสำรองผลประโยชน์พนักงาน ณ วันสิ้นงวดปีบัญชี
โดยคำนวณตั้งสำหรับพนักงานที่มีสิทธิได้รับผลประโยชน์ดังกล่าว ณ วันสิ้นงวดปีบัญชี
การเปลี่ยนแปลงในหนี้สินซึ่งเกิดขึ้นจากการปรับอัตราเงินเดือน
การเปลี่ยนแปลงจำนวนพนักงานที่มีสิทธิได้รับผลประโยชน์ และอัตรา
ได้บันทึกเป็นค่าใช้จ่ายในงบกำไรขาดทุน

9)  เงินกองทุนสำรองเลี้ยงชีพ

บริษัทได้จัดตั้งกองทุนสำรองเลี้ยงชีพ โดยใช้แผนการกำหนดอัตราการจ่ายสมทบ
โดยที่สินทรัพย์ของกองทุนได้แยกออกจากสินทรัพย์ของบริษัทและบริหารโดยผู้จัดการกองทุน
กองทุนสำรองเลี้ยงชีพดังกล่าวได้รับเงินเข้าสมทบกองทุนจากพนักงานและบริษัท

เงินจ่ายสมทบเข้ากองทุนสำรองเลี้ยงชีพของบริษัท บันทึกเป็นค่าใช้จ่ายในงบกำไรขาดทุนสำหรับ
รอบระยะเวลาบัญชีที่เกี่ยวข้อง

10) ประมาณการหนี้สินอื่น

บริษัทจะบันทึกประมาณการหนี้สินเมื่อมีความเป็นไปได้ค่อนข้างแน่ของการเกิดภาระผูกพันในปัจจุบัน
ตามกฎหมายหรือจากการอนุมานอันเป็นผลสืบเนื่องมาจากเหตุการณ์ในอดีต
ภาระผูกพันดังกล่าวคาดว่าจะส่งผลให้ต้องสูญเสียทรัพยากรเพื่อจ่ายชำระภาระผูกพันและจำนวนที่ต้องจ่ายสามารถประมาณการได้อย่างน่าเชื่อถือ
รายจ่ายที่จะได้รับคืนบันทึกเป็นสินทรัพย์แยกต่างหากก็ต่อเมื่อการได้รับคืนคาดว่าจะได้รับอย่างแน่นอนเมื่อได้จ่ายชำระประมาณการหนี้สินไปแล้ว

11) รายการบัญชีในสกุลเงินตราต่างประเทศ

บริษัทแปลงค่ารายการบัญชีในสกุลเงินตราต่างประเทศที่เกิดขึ้นในระหว่างปีเป็นเงินบาทตามอัตรา
แลกเปลี่ยน ณ วันที่เกิดรายการ ยกเว้น กรณีที่บริษัททำสัญญาซื้อขายเงินตราต่างประเทศไว้ล่วงหน้า
รายการดังกล่าวจะแปลงค่าเป็นเงินบาทตามอัตราแลกเปลี่ยนล่วงหน้าในสัญญา
สินทรัพย์และหนี้สินที่เป็นตัวเงินในสกุลเงินตราต่างประเทศซึ่งคงเหลือ ณ วันที่ตามงบดุล
แปลงค่าเป็นเงินบาทตามอัตราแลกเปลี่ยน ณ วันนั้น ทั้งนี้ยกเว้นลูกหนี้ที่มีสัญญาขายเงินตราล่วงหน้า
ซึ่งทำไว้เพื่อป้องกันผลกระทบต่อภาระผูกพันนั้นจะแปลงค่าเป็นเงินบาทตามอัตราแลกเปลี่ยนล่วงหน้าในสัญญา
กำไรและขาดทุนที่เกิดจากรับหรือจ่ายชำระที่เป็นเงินตราต่างประเทศและที่เกิดจากการแปลงค่าสินทรัพย์และหนี้สินที่เป็นตัวเงิน
ดังกล่าวได้บันทึกทันทีในงบกำไรขาดทุน

12) เงินสดและรายการเทียบเท่าเงินสด

  เงินสดและรายการเทียบเท่าเงินสดได้แสดงอยู่ในงบดุลที่ราคาทุน เงินสดและรายการเทียบเท่า

เงินสดประกอบด้วยเงินสดในมือ เงินฝากธนาคารประเภทจ่ายคืนเมื่อทวงถาม
หรือเงินลงทุนระยะสั้นอื่นที่มีสภาพคล่องสูง ซึ่งมีอายุไม่เกินสามเดือนนับจากวันที่ได้มา

13) สัญญาเช่าระยะยาว - กรณีที่บริษัทเป็นผู้เช่า

สัญญาเช่าสินทรัพย์โดยที่ความเสี่ยงและผลตอบแทนของความเป็นเจ้าของส่วนใหญ่ตกอยู่กับผู้ให้เช่า
จัดเป็นสัญญาเช่าดำเนินงาน
เงินที่ต้องจ่ายภายใต้สัญญาเช่าดำเนินงานจะบันทึกในงบกำไรขาดทุนโดยใช้วิธีเส้นตรงตลอดอายุของสัญญาเช่านั้น

ค่าใช้จ่ายที่เกิดขึ้นจากการยกเลิกสัญญาเช่าดำเนินงานก่อนหมดอายุการเช่า เช่น
เบี้ยปรับที่ต้องจ่ายให้แก่ผู้ให้เช่า จะบันทึกเป็นค่าใช้จ่ายในรอบระยะเวลาบัญชีที่การยกเลิกนั้นเกิดขึ้น

14) เงินปันผล

เงินปันผลจ่ายจะไม่รับรู้จนกว่าจะมีการอนุมัติโดยที่ประชุมสามัญประจำปีของผู้ถือหุ้นหรือเมื่อได้รับการอนุมัติโดยที่ประชุมคณะกรรมการบริษัทในกรณีที่มีการประกาศจ่ายเงินปันผลระหว่างกาล

15) ภาษีเงินได้รอการตัดบัญชี

บริษัทไม่รับรู้ภาษีเงินได้ค้างจ่ายและภาษีเงินได้ค้างรับที่จะเกิดขึ้นในอนาคตจากผลแตกต่างชั่วคราวระหว่างฐานภาษีของ
สินทรัพย์และหนี้สิน และมูลค่าตามงบการเงิน ผลต่างชั่วคราวส่วนใหญ่เกิดจากค่าเผื่อหนี้สงสัยจะสูญ
ค่าเผื่อการลดมูลค่าสินค้าคงเหลือและสำรองค่าใช้จ่ายอื่น ๆ

(ข) ตารางสรุปงบการเงินของบริษัท 

บริษัท ยูนิวานิชน้ำมันปาล์ม จำกัด (มหาชน)

งบดุล

ณ วันที่ 31 ธันวาคม

[]

บริษัท ยูนิวานิชน้ำมันปาล์ม จำกัด (มหาชน)

งบกำไรขาดทุน

สำหรับปี สิ้นสุดวันที่ 31 ธันวาคม

[]

บริษัท ยูนิวานิชน้ำมันปาล์ม จำกัด (มหาชน)

งบกระแสเงินสด

สำหรับปี สิ้นสุดวันที่ 31 ธันวาคม

[]

[]

(ค) อัตราส่วนทางการเงิน

บริษัท ยูนิวานิชน้ำมันปาล์ม จำกัด (มหาชน)

  -------------------------------------- ---------- ---------- ----------
                                         2548       2549       2550

  อัตราส่วนสภาพคล่อง ( Liquidity Ratio )                          

  อัตราส่วนสภาพคล่อง (เท่า)                  3.44       5.16       5.22

  อัตราส่วนสภาพคล่องหมุนเร็ว (เท่า)            2.63       3.93       4.00

  อัตราส่วนสภาพคล่องกระแสเงินสด (เท่า)        3.49       5.28       4.01

  อัตราส่วนหมุนเวียนลูกหนี้การค้า (เท่า)          22.92      32.06      27.33

  ระยะเวลาเก็บเงินลูกหนี้เฉลี่ย (วัน)            15.93      11.38      13.35

  อัตราส่วนหมุนเวียนสินค้าคงเหลือ (เท่า)         16.96      25.61      29.69

  ระยะเวลาขายสินค้าเฉลี่ย (วัน)               21.52      14.25      12.29

  อัตราส่วนหมุนเวียนเจ้าหนี้ (เท่า)              47.93      108.46     110.21

  ระยะเวลาชำระหนี้ (วัน)                    7.62       3.37       3.31

  Cash Cycle (วัน)                        29.83      22.27      22.34

  อัตราส่วนความสามารถทางการทำกำไร                                

  อัตรากำไรขั้นต้น (%)                       16.93      19.69      15.07

  อัตรากำไรจากการดำเนินงาน (%)             9.88       14.01      11.75

  อัตราส่วนเงินสดต่อการทำกำไร (%)            161.26     116.36     81.47

  อัตรากำไรสุทธิ (%)                        9.45       13.18      11.21

  อัตราผลตอบแทนผู้ถือหุ้น (%)                  17.68      31.84      37.41

  อัตราส่วนแสดงประสิทธิภาพในการดำเนินงาน                            

  อัตราผลตอบแทนจากสินทรัพย์ (%)              16.39      30.16      34.93

  อัตราผลตอบแทนจากสินทรัพย์ถาวร (%)          31.44      52.35      62.65

  อัตราการหมุนของสินทรัพย์ (เท่า)              1.66       2.16       2.98

  อัตราส่วนวิเคราะห์นโยบายทางการเงิน                                

  อัตราส่วนหนี้สินต่อส่วนของผู้ถือหุ้น (เท่า)         0.11       0.12       0.12

  อัตราส่วนความสามารถชำระภาระผูกพัน (Cash    0.72       1.86       0.86
  basis) (เท่า)                                                 

  อัตราการจ่ายเงินปันผล ตามปีที่จ่ายจริง (%)      140.94     48.46      74.43

  อัตราการจ่ายเงินปันผล ตามงวดผลการดำเนินงาน  93.96      68.34      74.43
  (%)                                                          

  เงินปันผลต่อหุ้น ตามปีที่จ่ายจริง (บาท)          3.00       1.95       4.00

  เงินปันผลต่อหุ้น ตามงวดผลการดำเนินงาน (บาท)  2.00       2.75       4.00
  -------------------------------------- ---------- ---------- ----------

2. คำอธิบายและการวิเคราะห์ฐานะการเงินและผลการดำเนินงาน

1.  วิเคราะห์ผลการดำเนินงาน

1. ผลผลิต

ปริมาณผลปาล์มสดจากสวนบริษัทต่ำกว่าปีที่แล้วร้อยละ 20.5 ผลผลิตที่ลดลงได้ถูกคาดการณ์ไว้แล้ว
เนื่องมาจากสภาวะแล้งในปี 2548 มีผลกระทบต่อช่อดอกและการผลิตทะลายปาล์มในอีกประมาณ 24
เดือนหลังจากสภาวะแล้ง ปริมาณผลปาล์มสดโดยรวมทั้งประเทศลดลงเพียงร้อยละ 64
เนื่องมาจากผลผลิตต่อไร่ที่ลดลงดังกล่าวได้ถูกชดเชยด้วยผลผลิตที่ได้รับจากพื้นที่ปลูกใหม่

ปริมาณผลปาล์มสดรับซื้อจากบุคคลภายนอกต่ำกว่า ปี 2549 ร้อยละ 3.1
พื้นที่ปลูกใหม่ในเขตรับซื้อของบริษัทเริ่มให้ผลผลิตช่วยชดเชยได้เป็นอย่างดีกับผลผลิตต่อไร่ที่ลดลง

ปริมาณผลปาล์มสด ส่งเข้าทำการผลิตโดยรวมต่ำกว่า ปี 2549 ร้อยละ 6.2
ผลผลิตน้ำมันปาล์มดิบลดลงร้อยละ 10.8 เนื่องจากอัตราการสกัดน้ำมันที่ลดลงซึ่งเกิดขึ้นตลอดทั้งปี
2550

ผลผลิตน้ำมันปาล์มดิบและน้ำมันเมล็ดในปาล์มดิบรวมกัน จำนวน 133,636 ตัน ต่ำกว่าปีที่แล้วร้อยละ
9.6 เนื่องมาจากผลกระทบจากภาวะแล้งดังที่ได้ชี้แจ้งข้างต้น

ถ้าหากสภาวะ อากาศไม่มีความแปรปรวน เป็นที่คาดการณ์ว่า ในปี 2551
ผลผลิตปาล์มสดจะกลับมาฟื้นตัวอย่างเต็มที่

2. รายได้จากการขาย

ปริมาณการขายน้ำมันปาล์มโดยรวมจำนวน 172,034 ตัน สูงกว่าปี 2549 ร้อยละ
3.8ในจำนวนนี้เป็นน้ำมันที่ซื้อจากโรงงานอื่นๆ เพื่อส่งออกคิดเป็นร้อยละ 21.4
ของปริมาณการขายทั้งหมด

ราคาขายเฉลี่ยน้ำมันปาล์มดิบสูงขึ้นร้อยละ 52.7
และราคาขายเฉลี่ยของน้ำมันเมล็ดในปาล์มสูงขึ้นร้อยละ 40.8
ราคาขายที่สูงขึ้นได้ช่วยชดเชยมากกว่ากับการที่ผลผลิตลดลง อัตราการสกัดน้ำมันที่ลดลง
ซึ่งทั้งมีผลกระทบด้วยกำไรจากธุรกิจรับซื้อผลปาล์มจากบุคคลภายนอก
ปัจจัยที่ทำให้ราคาน้ำมันปาล์มอยู่ในระดับที่สูง ได้แก่ (ก) อัตราการบริโภคที่เพิ่มขึ้นอย่างรวดเร็ว
จากประเทศจีนและอินเดีย (ข)
ราคาน้ำมันปิโตรเลียมที่สูงขึ้นเป็นตัวผลักดันให้เกิดความต้องการจากอุตสาหกรรมโอลีโอเคมีและพลังงานทดแทนจากเชื้อเพลิงชีวภาพ
(ค)
อัตราการเติบโตที่ลดลงของน้ำมันถั่วเหลืองพืชคู่แข่งซึ่งเป็นผลมาจากเกษตรกรในประเทศสหรัฐอเมริกาหันไปปลูกข้าวโพดเพื่อผลิตเอทานอล

เราคาดการณ์ว่าสภาพของอุปทานและอุปสงค์ข้างต้น จะยังคงมีอยู่อย่างต่อเนื่องในปี 2551

ปริมาณการขายเมล็ดและต้นกล้าปาล์มน้ำมันเริ่มฟื้นตัวในปี 2550 โดยที่ตลาดในประเทศต่าง ๆ
ปรับตัวจากปริมาณเมล็ดพันธ์นำเข้าจากต่างประเทศล้นตลาด
เพื่อรองรับโครงการใบโอดีเซลที่ไม่ประสบความสำเร็จของรัฐบาลในปี 2548-2549
ในระยะเวลาดังกล่าวขณะที่ตลาดในประเทศถูกกดดันโดยอุปทานส่วนเกินจำนวนมากเมล็ดพันธ์ปาล์มยูนิวานิช
ซึ่งมีคุณภาพเยี่ยมทนทานต่อสภาวะอากาศแล้ง
ได้รับความต้องการอย่างสูงมากจากลูกค้าในต่างประเทศที่มีสภาพอากาศคล้ายคลึงกับประเทศไทย

รายได้จากการขายโดยรวมของบริษัทเพิ่มขึ้นร้อยละ 57.1 เป็นจำนวนทั้งสิ้น 4.497 พันล้านบาท
เนื่องมาจากราคาน้ำมันปาล์มที่สูงขึ้นรวมทั้งปริมาณการขายน้ำมันปาล์มและเมล็ดพันธุ์ที่สูงขึ้น

3. ต้นทุนขาย

ต้นทุนขายสูงกว่าปีที่แล้วร้อยละ 66.1
เนื่องจากราคารับซื้อผลปาล์มสดที่สูงขึ้นและปริมาณการซื้อน้ำมันปาล์มเพื่อส่งออกที่สูงขึ้น
โดยที่ราคาเฉลี่ยรับซื้อผลปาล์มสดสูงกว่าปี 2549 ร้อยละ 63.2
อันเป็นผลมาจากราคาน้ำมันปาล์มที่สูงขึ้น

อัตรากำไรขั้นต้นโดยรวมลดลงจากร้อยละ 19.7 ในปี 2549 เป็นร้อยละ 15.1 ในปี 2550
โดยมีสาเหตุหลักมาจากราคารับซื้อผลปาล์มสดที่สูงขึ้น
ผลกำไรที่ลดลงจากธุรกิจรับซื้อผลปาล์มสดและผลกำไรที่ต่ำจากการซื้อน้ำมันปาล์มเพื่อส่งออก

4. ผลประกอบการ

ผลกำไรสุทธิหลังจากหักภาษีประจำปี สิ้นสุดวันที่ 31 ธันวาคม 2550 ได้รับ 505.16 ล้านบาท
(5.37 บาทต่อหุ้น) สูงกว่าปีที่แล้วร้อยละ 33.5
ราคาน้ำมันปาล์มที่สูงขึ้นช่วยชดเชยได้เป็นอย่างมากกับผลผลิตที่ลดลง

2.  ค่าตอบแทนผู้สอบบัญชี

  ------------------------------------- ---------------------------------
  ประเภทค่าตอบแทน                        ปี 2550

  ค่าสอบบัญชี                              995,000 บาท
  ------------------------------------- ---------------------------------

3.  วิเคราะห์ฐานะทางการเงิน

สินทรัพย์และคุณภาพสินทรัพย์

บริษัทมีสินทรัพย์ ณ วันที่ 31ธันวาคม 2550 จำนวน 1,580.39 ล้านบาท เพิ่มขึ้น 9.32%
เมื่อเทียบกับปี 2549 สินทรัพย์หมุนเวียนเพิ่มขึ้นจาก 518.88 ล้านบาท ในปี 2549 เป็น 597.36
ล้านบาทในปี 2550 สินทรัพย์ไม่หมุนเวียนเพิ่มขึ้นจาก 926.74 ล้านบาท เป็น 983.03 ล้านบาท
สามารถสรุปรายการที่สำคัญได้ดังนี้

เงินสดและรายการเทียบเท่าเงินสด ในปี 2550 บริษัทมีเงินสด 226.89 ล้านบาท
เปรียบเทียบกับปี 2549 จำนวน 311.22 ล้านบาท ลดลง 84.33 ล้านบาท

ลูกหนี้การค้าและสินค้าคงเหลือ ในปี 2550 บริษัทมียอดลูกหนี้การค้าเพิ่มขึ้น 166.97 ล้านบาท
และมีสินค้าคงเหลือเพิ่มขึ้น 19.16 ล้านบาท เมื่อเทียบกับปี 2549

สภาพคล่องทางการเงิน

ในปี 2550 บริษัทมีเงินสดรับสุทธิจากกิจกรรมดำเนินงาน 430.52 ล้านบาท
เงินสดที่ใช้ไปในกิจกรรมลงทุน 138.86 ล้านบาท และเงินสดจ่ายสุทธิในกิจกรรมจัดหาเงิน
376.00 ล้านบาท ดังนั้นบริษัทมีเงินสดรับสุทธิลดลง 84.33 ล้านบาท โดยมีรายละเอียดดังนี้

กระแสเงินสดจากกิจกรรมดำเนินงาน 430.52 ล้านบาท มาจากกำไรสุทธิประจำปี 505.16
ล้านบาท บวกค่าใช้จ่ายที่ไม่ใช่เงินสด (ค่าเสื่อมราคา ค่าตัดจำหน่ายและอื่น ๆ) 115.83 ล้านบาท
และการเพิ่มขึ้นในส่วนของเงินทุนหมุนเวียน 190.47 ล้านบาท

กระแสเงินสดที่ใช้ไปในกิจการลงทุน จำนวน 138.86 ล้านบาท ใช้จ่ายไปในกิจกรรมลงทุน
ซึ่งรวมค่าใช้จ่ายลงทุนจำนวน 157.90 ล้านบาท เงินลงทุนระยะสั้นลดลงจำนวน 20.00 ล้านบาท
รายจ่ายลงทุนรวมโครงการปลูกปาล์มทดแทนที่ทำมาอย่างต่อเนื่อง
การขยายศูนย์วิจัยและพัฒนาพันธุ์ปาล์มน้ำมันยูนิวานิช
โครงการก่อสร้างโรงงานผลิตไฟฟ้าจากก๊าซชีวภาพ
และการเปลี่ยนเครื่องจักรในโรงงานและยานพาหนะตามกำหนด

กระแสเงินสดจ่ายจากกิจกรรมจัดหาเงิน จำนวน 376 ล้านบาท เป็นการจ่ายเงินปันผล

โครงสร้างของเงินทุน

ณ วันที่ 31 ธันวาคม 2550 ประกอบด้วย ส่วนของหนี้สิน 165.57 ล้านบาท และส่วนของผู้ถือหุ้น
1,414.82 ล้านบาท คิดเป็นอัตราส่วนเท่ากับ 10.48 : 89.52
อัตราส่วนหนี้สินต่อส่วนของผู้ถือหุ้นเท่ากับ 0.12 เท่า โดยมีรายละเอียดดังนี้

หนี้สิน: ณ วันที่ 31 ธันวาคม 2550 บริษัทมีหนี้สินทั้งสิ้น 165.57 ล้านบาท เปรียบเทียบกับปี 2549
ซึ่งมี 159.96 ล้านบาท เพิ่มขึ้น 5.61 ล้านบาท เนื่องจากในปี 2550 มีเจ้าหนี้การค้าเพิ่มขึ้น
16.74 ล้านบาท ค่าใช้จ่ายค้างจ่ายเพิ่มขึ้น 11.64 ล้านบาท เป็น 43.03 และ 45.97 ล้านบาท
ตามลำดับ และภาษีเงินได้ค้างจ่ายลดลงจาก 15.04 ล้านบาทในปี 2549 เป็น 8.48 ล้านบาทในปี
2550

ส่วนของผู้ถือหุ้น: ณ วันที่ 31 ธันวาคม 2550 บริษัทมีส่วนของผู้ถือหุ้น 1,414.82 ล้านบาทเพิ่มขึ้น
129.16 ล้านบาท เปรียบเทียบกับปี 2549 จำนวน 1,285.66 ล้านบาท
เนื่องจากกำไรสะสมที่ยังไม่ได้จัดสรรเพิ่มขึ้นจาก 481.16 ล้านบาท ในปี 2549 เป็น 610.32
ล้านบาท ในปี 2550

อัตราส่วนทางการเงิน

อัตราส่วนสภาพคล่อง เพิ่มขึ้นจาก 5.16 เท่าในปี 2549 เป็น 5.22 เท่าในปี 2550
เนื่องจากในปี 2550 บริษัทมีสินทรัพย์หมุนเวียนเพิ่มขึ้น 15.12% ในขณะที่มีหนี้สินหมุนเวียนเพิ่มขึ้น
13.85%

อัตราส่วนสภาพคล่องหมุนเร็ว เพิ่มขึ้นจาก 3.93 เท่าในปี 2549 เป็น 4.00 เท่าในปี 2550
เนื่องจากปี 2550 บริษัทมีสินทรัพย์คล่องตัวเพิ่มขึ้น 15.12% ซึ่งเพิ่มขึ้นสูงกว่าของหนี้สินหมุนเวียน

อัตรากำไรขั้นต้น อัตรากำไรขั้นต้นในปี 2550 เท่ากับ 15.07% เปรียบเทียบกับ 19.69% ในปี
2549 เนื่องจากรายได้จากการขายเพิ่มขึ้น 57.07% ขณะที่ต้นทุนขายเพิ่มขึ้น 66.10%

อัตรากำไรสุทธิ อัตรากำไรสุทธิในปี 2550 เท่ากับ 11.21% ลดลงเมื่อเปรียบเทียบกับ 2549
เท่ากับ 13.18%
โดยมีสาเหตุสำคัญหลักมาจากราคารับซื้อผลปาล์มสดที่สูงขึ้นและปริมาณการซื้อน้ำมันปาล์มเพื่อส่งออกที่สูงขึ้น
โดยที่ราคาเฉลี่ยการรับซื้อผลปาล์มสดสูงกว่าปี 2549 ถึง 63.2%

อัตราผลตอบแทนต่อสินทรัพย์รวม เพิ่มขึ้นจาก 30.16% ในปี 2549 เป็น 34.93% ในปี 2550
เนื่องจากบริษัทมีกำไรสุทธิเพิ่มขึ้น 33.54% ในขณะที่มีสินทรัพย์รวมเฉลี่ยเพิ่มขึ้น 13.76%

อัตราผลตอบแทนต่อผู้ถือหุ้น เพิ่มขึ้นจาก 31.84% ในปี 2549 เป็น 37.41% ในปี 2550
เนื่องจากบริษัทมีกำไรสุทธิเพิ่มขึ้น 33.54% ในขณะที่ส่วนของผู้ถือหุ้นเฉลี่ยเพิ่มขึ้น 13.64%

อัตราส่วนการหมุนเวียนของลูกหนี้การค้า ในปี 2550
มีอัตราส่วนการหมุนเวียนของลูกหนี้การค้าเท่ากับ 27.33 เท่า ลดลงจาก 32.06 เท่า ในปี 2549
เนื่องจากระยะเวลาการเก็บเงินลูกหนี้เฉลี่ยเพิ่มขึ้นจากประมาณ 11 วันในปี 2549 เป็นประมาณ
13 วัน ในปี 2550

อัตราส่วนการหมุนเวียนของสินค้า ในปี 2550 มีอัตราส่วนการหมุนเวียนของสินค้าที่ 29.69
เท่าเพิ่มขึ้นจากปี 2549 ซึ่งมีอยู่ 25.61 เท่า ระยะเวลาการขายสินค้าเฉลี่ยอยู่ที่ประมาณ 12
วันลดลงจากปี 2549 ซึ่งมีอยู่ประมาณ 14 วัน

อัตราส่วนการหมุนเวียนของเจ้าหนี้การค้า ในปี 2550
มีอัตราส่วนการหมุนเวียนของเจ้าหนี้การค้าเท่ากับ 110.21 เท่า เพิ่มขึ้นจากปี 2549 ซึ่งมีอยู่
108.46 เท่า โดยที่ระยะเวลาชำระหนี้อยู่ที่ประมาณ 3 วันใน2550